Plaaskos: Van kitsch tot chic - Agriorbit
Home Lifestyle Plaaskos: Van kitsch tot chic
Die Plaaskos-span het onlangs ’n unieke opdrag gekry waarvolgens hulle ’n kitsch Suid-Afrikaanse gunsteling moes bedien en dan ook ’n moderne weergawe daarvan. Een van die disse wat herskep is, is kamma-kreef. Baie mense sal kamma-kreef onthou as die dis wat hulle ma gemaak het as sy gaste wou beïndruk. Hulle het die resep uit Knuppeldik aan Koningskos gebruik en dit op die klassieke manier op blaarslaai in ’n skulpkelkie bedien. Vind dié resep aanlyn by www.liplekker.co.za deur hier te klik.
Die Plaaskos-span se nuwe weergawe van dié resep was ’n gedekonstrueerde avokado ritz. Die garnale is darem al nader aan kreef en dit is nou hoogmode om disse op te deel in aparte elemente. Die pan gebraaide garnale word met geroosterde snye baguette, avokado-puree en geurige mayonnaise bedien. Kry dié lekker resep hier onder.
Gedekonstrueerde avokado ritz
Bedien 4- 6 mense.
Garnale en broodjies
1 baguette, in snye gesny
Radyse, in dun snytjies gesny
Halwe suurlemoen se sap
1 teelepel gerookte Chipotle Tabasco (of volgens smaak)
1 knippie elk sout, peper en rooipeper
1 teelepel Worcester-sous
Meng suurlemoen en paprika. Laat die garnale ’n rukkie in die suurlemoen- en paprikamengsel lê. Braai dan in ‘n pot of pan oor ’n matige hitte tot gaar. Smeer broodjies met olyfolie en rooster vinnig op die rooster.
Voeg al die bestanddele in ’n voedselverwerker en puree tot dit ’n lekker smeerbare tekstuur het.
Meng al die bestanddele bymekaar.
Hoe om dit te bedien
Die idee agter ’n gedekonstrueerde dis is om elke element van die dis apart te beklemtoon. Smeer van die avokado-puree op ’n bord en plaas 3 tot 4 garnale daarop. Plaas die geroosterde broodjie langs die garnale met ’n smeersel van die geurige mayonnaise langs dit. Garneer die bord met radyse en Microgreens vir kleur.
Previous articleEthiopia releases new perennial sorghum variety
Next articleGlobal pork trade facing unprecedented change